Jegyzőkönyv

**ELTE TTK Kari Ösztöndíj Bizottság (KÖB), 2019. február 20-ai üléséről**

**Ülés időpontja:** 2019. február 20., 8.00.

**Ülés helyszíne**: 1117 Budapest, Pázmány Péter sétány 1/A, Északi tömb 1.87.

**Jelen vannak:**

Szavazati joggal: Dohány-Juhos Nikolett (elnök), Csonka Diána, Németh Csilla, Török Gabriella, Tóth Gergely.

**Jegyzőkönyvvezető:** Németh Csilla.

8.00 Dohány-Juhos Nikolett megnyitja az ülést, amely 5 fővel határozatképes.

Dohány-Juhos Nikolett Németh Csillát jelöli jegyzőkönyvvezetőnek, aki elfogadta a jelölést.

*8/2019 (II. 20.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

Az előre kiküldött napi rendi pontok a következők voltak:

1. **Bejelentések**
2. **Rendszeres ösztöndíjak**
3. **Egyszeri ösztöndíjak**
4. **Egyebek**

A napirendi pontokhoz módosítási javaslat nem érkezett be. A napirendipontok egyhangúan el lettek fogadva.

*9/2019 (II. 20.) számú KÖB határozat: a KÖB egyhangúlag elfogadta az előre kiküldött napirendet.*

**1. 8.02 Bejelentések**:

Dohány-Juhos Nikolett: Egyenlőre még nem látszik a keret 100%-an, vannak tanár szakos hallgatók akik nem lettek beleszámítva. Így látszólagos kerettel tudunk majd dolgozni. De ez nem jelent problémát, mert alulbecsüljük a keretet.

Dohány-Juhos Nikolett 8.05-kor lezárta a napirendi pontot.

**2. 8.06 Rendszeres ösztöndíjak**

1) Rendszeres tudományos ösztöndíj

Dohány Juhos Nikolett: 49 pályázat érkezett be, havonta 500000 Ft-ba kell beleférni.

Az alapszakon és a tanárszakon 10 pont, mesterszakon 15 pont legyen a minimum ponthatár. Maximum mindenhol 30 pont.

 Így a pontonkénti összeg: 900Ft,

*10/2019 (II. 20.)* *számú KÖB határozat: a KÖB egyhangúlag támogatta a benyújtott Rendszeres tudományos ösztöndíj pályázatok bírálatát.*

2) Rendszeres sport ösztöndíj

Dohány-Juhos Nikolett: Szigorúbb volt ebben a félévben a bírálat. A maximum 20 pont, a minimum 6 pont. Így a pontonkénti összeg 800 Ft.

Tóth Gergely: jó, hogy a pontonkénti összeg kisebb, mint a tudományos pályázatoknál, mégis csak tudományegyetem vagyunk.

*11/2019 (II. 20.) számú KÖB határozat: a KÖB egyhangúlag támogatta a benyújtott Rendszeres sport ösztöndíj pályázatok bírálatát.*

3)Rendszeres szakmai ösztöndíj

Dohány-Juhos Nikolett: A maximum leadhatott óraszám 150 volt. Az órabér 800Ft/óra. Az így kapott összegeket 5 hónapra elosztva kapják majd meg a hallgatók.

*12/2019 (II. 20.)* *számú KÖB határozat: a KÖB egyhangúlag támogatta a benyújtott Rendszeres szakmai ösztöndíj pályázatok bírálatát.*

4) Tanulmányi ösztöndíj:

Dohány-Juhos Nikolett: Ebben a félévben kisebb a keret, 15,6 millió Ft kerülhet kiosztásra havonta, ennek oka, hogy kevesebb hallgató. Határ 30% legyen, ez 7700Ft-t jelent amit el kell érni. Pontosan 30,94% hallgató kapja, 779 ember kap, 1739 nem kap. 31 000 Ft a maximális összeg, ami kiosztásra kerül. A számításirendszer javítása már tervben van, ehhez HKR módosításra van szükség.

*13/2019 (II. 20.) számú KÖB határozat: a KÖB egyhangúlag támogatta a benyújtott Rendszeres tanulmányi ösztöndíj tervezetét.*

Dohány-Juhos Nikolett 9:05-kor lezárta a napirendi pontot.

**4. Egyszeri ösztöndíjak**

1) Egyszeri kulturális ösztöndíj

2) Egyszeri sport ösztöndíj

Dohány-Juhos Nikolett ismerteti a beérkezett pályázatokat az előre kiküldött táblázat alapján, amelyekkel nem volt probléma, nem érkezik kérdés.

*14/2019 (II. 20.) számú KÖB határozat: a KÖB egyhangúlag támogatta a benyújtott Egyszeri kulturális ösztöndíj pályázatok bírálatát.*

*15/2019 (II. 20.) számú KÖB határozat: a KÖB egyhangúlag támogatta a benyújtott Egyszeri sport ösztöndíj* *pályázatok bírálatát.*

Dohány-Juhos Nikolett 9:10-kor lezárta a napirendi pontot.

**3. 9:11 Egyebek:**

Dohány-Juhos Nikolett ismerteti a tisztségviselői ösztöndíjakat amik a közéli ösztöndíj keretéből kerülnek kiutalásra. Erről a KÖB nem dönthet, a Küldöttgyűlés határozza meg az összeget, illetve a beszámolók alapján kerül eldöntésre, hogy jogosult-e rá az adott tisztségviselő.

Török Gabriella: Elég magasak az összegek meg kellene vizsgálni biztosan jár-e ennyi.

Dohány-Juhos Nikolett: A következő küldött gyűlésen lesz csökkentve a százalék, mert a hallgatói normatíva emelés miatt nagyon megugrottak.

Dohány-Juhos Nikolett 9:15-kor lezárta az ülést.

**Függelék.** Az ülésen hozott határozatok jegyzéke.

*8/2019 (II. 20.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

*9/2019 (II. 20.) számú KÖB határozat: a KÖB egyhangúlag elfogadta az előre kiküldött napirendet.*

*10/2019 (II. 20.) számú KÖB határozat: a KÖB egyhangúlag támogatta a benyújtott Rendszeres tudományos ösztöndíj pályázatok bírálatát.*

*11/2019 (II. 20.) számú KÖB határozat: a KÖB egyhangúlag támogatta a benyújtott Rendszeres sport ösztöndíj pályázatok bírálatát.*

*12/2019 (II. 20.) számú KÖB határozat: a KÖB egyhangúlag támogatta a benyújtott Rendszeres szakmai ösztöndíj pályázatok bírálatát.*

*13/2019 (II. 20.) számú KÖB határozat: a KÖB egyhangúlag támogatta a benyújtott Rendszeres tanulmányi ösztöndíj pályázatok bírálatát.*

*14/2019 (II. 20.) számú KÖB határozat: a KÖB egyhangúlag támogatta a benyújtott Egyszeri kulturális ösztöndíj pályázatok bírálatát.*

*15/2019 (II. 20.) számú KÖB határozat: a KÖB egyhangúlag támogatta a benyújtott Egyszeri sport ösztöndíj* *pályázatok bírálatát.*

 Dohány-Juhos Nikolett Németh Csilla

 elnök a jegyzőkönyv készítője

 ELTE TTK KÖB